O‘ZBEKISTON RESPUBLIKASINING “INTELSAT” YO‘LDOSh ALOQASI XALQARO TAShKILOTIGA KIRIShI TO‘G‘RISIDA

O‘zbekiston Respublikasining yo‘ldosh aloqasi tizimlari va tarmoqlarini yanada rivojlantirish hamda takomillashtirish va ularni xalqaro aloqa tarmoqlarga integratsiyalash maqsadida Vazirlar Mahkamasi qaror qiladi:
 1. Aloqa vazirligining O‘zbekiston Respublikasining “Intelsat” yo‘ldosh aloqasi xalqaro tashkilotiga kirishi to‘g‘risidagi taklifi qabul qilinsin.
 2. O‘zbekiston Respublikasi Axborot texnologiyalari va kommunikatsiyalarini rivojlantirish vazirligi O‘zbekiston Respublikasidan “Intelsat” yo‘ldosh aloqasi xalqaro tashkilotidagi vakolatli vakil etib belgilansin.
 3. O‘zbekiston Respublikasi Tashqi ishlar vazirligi, Aloqa vazirligi “Intelsat” xalqaro telekommunikatsiya yo‘ldosh tashkiloti to‘g‘risidagi bitimga muvofiq bir oy muddatda zarur bo‘lgan hujjatlarni tayyorlasinlar va O‘zbekiston Respublikasining “Intelsat” yo‘ldosh aloqasi xalqaro tashkilotiga kirishi tartibotini belgilangan tartibda bajarsinlar.
 4. O‘zbekiston Respublikasi Moliya vazirligi “Intelsat” yo‘ldosh aloqasi xalqaro tashkilotiga kirish badali sifatida 1997-yilning I-choragida budjetdan (1,1 mln. AQSh dollariga teng miqdorda) mablag‘ ajratishni nazarda tutsin.
 6. Belgilab qo‘yilsinki, Yo‘ldosh aloqasi xalqaro tashkilotiga kirish badalidan tushgan dividendlar ular to‘liq to‘lab bo‘lgunga qadar O‘zbekiston Respublikasi budjetiga, to‘lab bo‘lingandan so‘ng esa O‘zbekiston Respublikasida yo‘ldosh telekommunikatsiya tizimlarini rivojlantirishga yo‘naltiriladi.
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari K.R. Rahimov zimmasiga yuklansin.